GiliGold/VAD_KnessetCorpus huggingface dataset:
רן לביא:
לטובת הכלל, בכל מקרה אנחנו קיבלנו במהלך שנת 2022 באופן לא יזום מאיתנו אני חייבת לומר, קיבלנו החלטות שניתנו בבית הדין למשמורת, מקרים שהגיעו לבית הדין למשמורת שהעובד נמצא בכלא גבעון והתברר תוך כדי הליך הגירוש שלו שהוא לא קיבל את מלוא השכר שלו, היו לנו מקרים כאלו, אנחנו יצרנו קשר כמובן עם רשות האוכלוסין שסייעו לנו להגיע לכלא ולפגוש את העובדים האלו, ברוב המקרים הצלחנו לדאוג לכך שהעובדים יקבלו את השכר שהגיע להם, לצערנו לא בכולם
מאיר דוד:
אדוני אנחנו מדברים פה על סוגיות שהן רוחביות גם לעובדים ישראלים, גם עובד ישראלי שמעל וגנב יכול בסופו של דבר להיות מפוטר, אבל הוא יצטרך לשלם את השכר והזכויות, אחר כך הוא יתבע בבית הדין
איתן לבני:
אין בכלל אפשרות בכלל לתבוע אותו, אין אפשרות, זה העיוות שקיים
איתן לבני:
     אלו זכויות היתר של עובד זר על אזרח ישראלי, זה לא נורמלי שרק עובד זר יכול לתבוע את המעסיק שלו ומעסיק לא יכול לתבוע את העובד, אין לו אפשרות לתבוע לאן הוא יגיש את כתב התביעה, מה הוא יכול לעקל לו, מאיפה הוא ייקח את הכסף? ברגע שהם מקבלים את הכסף הם מעבירים אותו באותו יום לחוץ לארץ, העיוות הכי גדול ואתם אומרים לי פה שיש כאן קבוצה מוחלשת של עובדים זרים, הקבוצה המוחלשת היא זקנים, תספיקו לספר סיפורי סבתא פה
רן לביא:
אני לא חושבת שיש מקום להרים את הקול אדוני, אני מסבירה שוב שברגע שלעובד יש זכאות לקבל את השכר שלו, אני לא דיברתי כרגע לא על מקרים של גניבה או משהו אחר, ברגע שלעובד יש זכות לקבל שכר עבור עבודה שהוא ביצע, בהחלט יש מקום לסייע לו לקבל את השכר שלו, בדיוק באותה נשימה אני אומרת בעקבות ההערה שלך, עובד שלא קיבל את השכר וגורש מישראל ועדיין יש לו את הזכאות לקבל את השכר שלו גם הוא יתקשה ככל הנראה לנהל תביעה כאשר הוא נמצא מחוץ לארץ
אליהו מרידור:
אתם מסייעים לו גם כשהוא בארץ מוצאו?
וואאיל עבאדי:
אנחנו כהסתדרות כן מסייעים לו, אנחנו ככוח יכולים לייצג אותו גם כשהוא בארץ המוצא שלו
רן לביא:
הסיוע שאנחנו נותנים לו זה - - -
אליהו מרידור:
ואם אני אומר לכם שעובד שמעל בתפקידו הכה, גנב, ביזה מדינת ישראל הצליחה להחזיר אותו לארץ מוצאו, כלומר לגרש אותו ועל פי משנתי הכסף שהוא צבר פה בכל מיני חתכים צריכים להיות מועלמים לטובת מתן הטבות וסיוע ברכישת מצלמות לקשישים אחרים על פי מבחן הכנסה, כדי למנוע שיהיו מקרים נוספים כאלו, מה תהיה גישתכם?
וואאיל עבאדי:
אבל אדוני, שכר עבודה מגיע לו אפילו אם הוא גנב, אי אפשר לשלול שכר עבודה
מאיר דוד:
אדוני קטנו לחלוק על משנתו אדוני, אבל , אנחנו נביע עמדה מקצועית אך ורק במה שהחוק מתיר לנו
וואאיל עבאדי:
החוק לא מרשה לך לשלול שכר עבודה
מאיר דוד:
לכן אני אמרתי אנחנו נדגיש עמדה מקצועית לפי מה שהחוק אומר לי
אליהו מרידור:
אני אדמה לכם גישה טיפולית בסדר?
וואאיל עבאדי:
אני לא מדבר על - - - אני מדבר על שכר עבודה, על פדיון ימי חופשה שנתיים
אליהו מרידור:
אז תן לי רגע לומר לך מה אני רואה בחזוני בסדר?     עובדת ששבוע שעבר או לפני שבועיים צפינו בקלטת שהיא חובטת באופן אכזרי וברוטלי באותה מטופלת שלא עשתה כלום, זה גם לא תוך כדי משהו שהיא הוציאה אותה מדעתה למרות שגם זה חלילה, נשלים עם זה
אליהו מרידור:
     אני אגב מציע לכם עצה, גם לעורכת הדין מיטל רוסו, תמיד כשאנחנו רואים כאלו סרטונים נעצום את העניים ונגיד ראינו הרגע מה עושים לסבתא שלנו, ואז תחוו את דעתכם, לגישתי אותה עובדת, צריכים למצות איתה את הדין, צריך להעמיד אותה למשפט ולצורך העניין נפסק שהיא צריכה לקבל כשנתיים מאסר בסדר?     מעבר לקנס שנעזוב אותו בצד, לגישתי בשנתיים שהיא אמורה לשבת בכלא, כל יום בכלא עולה כ-480 שקלים, ליצור את המכפלה הזו, צוברים סכום מסוים כמה זה יוצא לשנתיים, את אותם אלפי שקלים, או עשרות אלפי שקלים מחלטים מהזכויות הפנסיוניות שנצברו לה, מהמשכורות שחייבים לה, מהכספים שיש בבנק ומהכסף שהיא שמרה מתחת למזרון בבית המטופל כשהיא הרביצה לו
אליהו מרידור:
     את הכסף הזה אנחנו נחלק גם חלק מהקנס למטופל כדי להטיב עם אותו מטופל, וחלק למצוא קופה מסוימת שאיתה אנחנו נממן רכישת מצלמות בסבסוד לקשישים על פי מבחן הכנסה כדי למנוע בעתיד כאלו מקרים, והעודף שיישאר נארוז אותו ונשלח לה
סיגל מלמיליאן:
כן, אבל אי אפשר לממש את זה בפועל
סיגל מלמיליאן:
כי קודם כל את הכספים שלהם הם מעבירים אוטומטית לארץ המוצא שלהם, אז אין להם פה שום דבר
סיגל מלמיליאן:
     אין פה נציג מהמשטרה אבל המשטרה בדרך כלל סוגרת תיקים של עובדים זרים מחוסר עניין לציבור, אין שום אכיפה
אליהו מרידור:
אז אני רוצה לספר לך משהו שלפני שלושה שבועות מדינת ישראל הצליחה לגרש עובדת זרה, בתיק שלה היה סכום לא מי יודע מה גדול שהיא צברה, כ-870,000 שקלים בערך במזומן, והיא לא הייתה נתפסת היא הייתה בלתי חוקית, היא לא הייתה נתפסת אם היא לא הייתה חובטת באותה מטופלת שלה וכמה ימים קודם המשפחה שמה מצלמות כי הם חשדו
אליהו מרידור:
     היא יכלה להישאר פה ולעשות עוד מאות אלפי שקלים, בין 870,000-880,000 שקלים, לא סכום גדול, בלי מיסים, בלי הפרשות, אגב חלק מאוד גדול מהזמן שהיא הייתה מנועה מלחזור לארץ מוצאה, כי מדינת ישראל לא מצאה את הדרך להחזיר אותה עם הכסף המזומן, מכיוון שהיא הייתה חייבת לחזור בטיסת קונקשן ולא יודעים מה לעשות עם הכסף כשהיא מחליפה מטוסים, לא רוצים לקחת לה את הכסף, תעזבו זו סתם פנטזיה
אליהו מרידור:
     בואו נתקדם, אני מבקש להעביר את רשות הדיבור למכובדי מר וואאיל עבאדי, מנהל חטיבה ארצית של איגוד עובדי הבניין, אבל ברשותך אנחנו מתכנסים לסיום
וואאיל עבאדי:
לא לא, ממש קצר, כשתי דקות, אני לא אכביד על אדוני
וואאיל עבאדי:
     אני בעניין העובדים הזרים אני אתייחס אך ורק לעובדי הבניין, אני מנהל חטיבה ארצית של איגוד עובדי הבניין בראשותו של יצחק מויאל, שמסר לי שהוא נאלץ לקחת את אשתו לבדיקות ולכן נבצר ממנו מלהגיע לכאן
אליהו מרידור:
ידעתי שאם הוא לא הגיע יש סיבה מספיק טובה, תמסור לו את ברכותיי, איחולי ותודתי על פועלו
וואאיל עבאדי:
אנחנו בשיתוף גם עם רשות האוכלוסין והעבודה, גם עם משרד העבודה וגם עם התאחדות הקבלנים ברחבי הארץ מטפלים בעובדי הבניין, בעובדים הפלסטינים ובעובדים הזרים, את העובדים הזרים אנחנו מספיקים לקלוט אותם כבר בשדה התעופה ברגע שהם דורכים במדינת ישראל
וואאיל עבאדי:
     אנחנו נותנים להם את ההסכם הקיבוצי הענפי בענף הבניין בשבע שפות שונות, עברית, ערבית, אנגלית, רוסית, סינית, מולדבית וטורקית ואנחנו מחלקים את הזכותון שלהם בשבע שפות ומכשירים אותם כבר ביום הראשון לעבודתם לפני שהם נכנסים לאתר בהכשרת בטיחות בעבודה במסגרת המלחמה בתאונות עבודה, גם עושים להם השתלמויות ומסבירים להם על הזכויות שלהם, גם הקימו להם את הזכותון בשבע שפות, כל אחד בשפה שלו
אליהו מרידור:
גם חובות?
וואאיל עבאדי:
לא, אנחנו כארגון עובדים אנחנו לא נעשה את העבודה של משרד העבודה
קריאה:
רק אנחנו בחובות אתה עוד לא הבנת?
וואאיל עבאדי:
יש לנו השתלמויות שאנחנו גם מזמינים את רשות האוכלוסין להסביר על הזכויות שלהם והם עם כל הכבוד להם משתפים פעולה ובאים לכל הזדמנות
אליהו מרידור:
בלקבל זכויות מי לא ישתף פעולה?
וואאיל עבאדי:
כל זה עדיין לא מספיק
אליהו מרידור:
איתן, מי לא ישתף פעולה בלקבל זכויות? רק היום
וואאיל עבאדי:
אדוני זה עדיין לא מספיק, וצריך להפיץ את זה עוד יותר בקרב כל העובדים שמגיעים לכל הענפים, לכן אני מוכן להירתם ולעזור למשרד העבודה בשפה הערבית, לעזור להם בקמפיין של פרסומים ועלונים ומה שהם יצטרכו, לחלק את זה כמה שיותר ולהפיץ את זה בקרב כמה שיותר עובדים, תודה רבה אדוני
אליהו מרידור:
אני מאוד מאוד מודה לך, אם יש כאן מישהו - - -
איתן לבני:
תדע לך אדוני היו"ר שהדיון הזה הוא אחד הדיונים הכי חשובים לטעמי ואני אסביר לך למה, הוא משקף את המציאות המעוותת של כוח אגרסיבי, מונופול של כוח של עובדים זרים שרודה במשפחות ומטופלים ופה כבר במשך שנים מנסים להציג אותם כגורם חלש ואני זוכה עכשיו לאיומים מצד הקהילה הפיליפינית על זה שאני מקדם זכויות של קשישים, אני מקדם זכויות וחובות ואני מקדם גם את חוק הפנסיה, בגלל זה אני זוכה לאיומים כבר במשך שבועיים מצד עובדים פיליפינים, מאחלים לי כל מיני מחלות ודברים וגם רוצים להכניס את כל מי שיתמוך בי, או בכל מי שמקדם זכויות סיעודיים להכניס אותו לרשימות שחורות
אליהו מרידור:
ומה יהיה ברשימות השחורות?
איתן לבני:
ברשימות השחורות האלו אנחנו לא נקבל שירותים מהם, כלומר הם באים לפה והופכים להיות ארגוני פשע, מקבלים כוח והכל מהמדינה וגם רודים בנו
איתן לבני:
     יש לנו מחויבות לנו כיהודים מצוות הגר, אבל כשמצוות הגר וכשהגר קם על האזרח אנחנו צריכים לקום עליו ולהגיד לו אדוני זה לא המקום שלך, אתה פה אורח ואתה תתנהג כאורח, אנחנו נכבד אותך אם אתה תכבד אותנו, ואם אתה לא תקיים פה את החוק אתה תעוף מפה
קריאה:
כן אבל גם לא צריך להחיל שוויון
אליהו מרידור:
חד משמעית
ענבל משש:
איתן בוא נאמר בכנות, צריך להיזהר מלעשות אסקלציה של המצב וזה סתם מיותר, כי אני רואה מעסיקים מתדפקים על דלתנו לבקש עוד עובדים ועוד עובדים בכל הענפים, אז המשק צריך את העובדים האלו, כל ענף הסיעוד הביתי כולו מבוסס כמעט אך ורק על מענה של עובדים זרים, וצריך לזכור גם את זה שהם נותנים פה שירות ומענה, חשוב שהם יגיעו מיומנים, חשוב שניתן להם זכויות וחשוב כמובן לא פחות לעמוד על החובות שלהם ועל הנהלים על מה שצריך לתת ועל השירות הטוב, האנושי והחם שנותנים למטופלים הסיעודיים
ענבל משש:
     לא צריך להתפזר יותר מידי ולהגיד בואו הם ארגוני פשע, אני מוחה בתוקף על האמירה הזו שלך, הם לא ארגוני פשע, הם עובדים זרים שמגיעים לישראל לתת מענה במקומות שהרשת - - -
איתן לבני:
תכנסי לרשת ותראי איך הם מתנהגים איומים, טלגרמים, רשימות שחורות
ענבל משש:
אם יש פערים ויש חלק מהפערים, צריך לטפל בהם, אבל לא לשפוך את התינוק עם המים ולצייר את העובדים הזרים כארגוני פשע, לחלוטין לא נכון, בואו נזהר מזה
ענבל משש:
     הנה אלכס שיושב מולי עם כל הכבוד וסליחה שלקחתי אותך כדוגמה, בלי העובד הזר שלו הוא כמעט ולא יכול לתפקד
איתן לבני:
היו"ר אמר הרבה פעמים, הם עובדים שבאים לעשות את העבודה, לנו יש בעיה עם מי שמגיע לכאן ומפר את החוקים ומתעמר במטופלים, יש לנו בעיה עם האנשים האלו ועם השנים זה הולך וגדל
ענבל משש:
זה חריג וצריך לטפל בכל הפרה וזה נכון ואנחנו צריכים לתת את המענה ואנחנו מתאמצים לתת את המענה בכל המשאבים שיש לנו, גם משרד העבודה, גם רשות האוכלוסין וההגירה וכל המשרדים האחרים שנוגעים בדבר, אבל ההשוואה לארגוני פשע היא לא במקומה
רן לביא:
במיוחד שאנחנו יודעים שברוב המקרים המשפחות אסירות תודה לעובדים על הטיפול המסור שהם נתנו למטופלים
סיגל מלמיליאן:
כן אבל עדיין יש חוקים שלא צריך להשוות אותם לחוקים של הישראלים, למשל פנסיה, למה עובד שבא לפה לתקופה קצובה צריך לקבל פנסיה?
אליהו מרידור:
זה לדיון אחר
ענבל משש:
אלו חוקים של ממשלת ישראל, אנחנו גורמי מקצוע אנחנו לא מחוקקים
אליהו מרידור:
אוקי אני מודה לכם, לפני שאני ניגש לדברי סיכום סדורים אני רק אומר לכם שאני מאוד מאוד מבין מאיזה מקום מר איתן בנימין מדבר ומבטא, ויחד עם זאת אני לרגע לא יכול להתעלם מגישתה של עורכת הדין ענבל משש, ואני מבקש גם ממך לא ליצור אסקלציה
אליהו מרידור:
     אני אומר שאנחנו חייבים לפעול בשני מישורים, בגישה מפרידה, שמנתקת בין הצרכים והביקוש שגובר על ההיצע לבין הרצון, הצורך והמחויבות שלנו לוודא שמי שמגיע לכאן יתנהג ויתנהל בדיוק כפי חוזה העסקה שלו, שבדיוק באותה נשימה שבה אנחנו מבהירים לו את זכויותיו, אנחנו מזכירים לו מה הן חובותיו, מזכירים לו שהוא אורח במדינה לזמן קצוב בלבד, בלבד, מבהירים בפניו לצד העובדה שנשמור בקנאות על זכויותיו אנחנו בדיוק לפחות באותה קנאות נדאג ונשתדל לאכוף את חובותיו, זו הגישה שלי
אליהו מרידור:
     אנחנו נתכנס לדיון, אני מאוד מאוד מודה לכם ההגעה, הנוכחות, ההשתתפות הפעילה, אני מתנצל בפני מי שרצה לבוא לידי ביטוי ולא קיבל את רשות הדיבור, השתדלתי להקשיב לכלל הדעות, אני מעדכן אתכם שכסיכום מוסר לפרוטוקול, גברתי המנהלת, שאני אפעל לתיקון חוק עובדים זרים להקמת יחידה שממונה, תתפלאו, על זכויות המעסיקים גם, היחידה הזו תהיה במשרד העבודה ואני אפעל לשתף אתכם פעולה, אני אוהב לשתף אתכם פעולה
אליהו מרידור:
     שנית, אני מבקש ממשרד העבודה להנגיש לעובדים הזרים גם את חובותיהם, בפרט בתחום הסיעוד הביתי ובכלל לנציג ההסתדרות, דבר שהוא מאוד מאוד חשוב, שוויוני, הוגן
אליהו מרידור:
     הוועדה מבקשת מהממונה לקבל איגרת מעודכנת לשנתיים האחרונות, גם למעסיק וגם למועסק שהפקתם, אני אשמח לקבל את זה בשתי שפות
רן לביא:
אנחנו מציגים את זה בעברית
אליהו מרידור:
כן אין בעיה, אני מדבר על מה שנשלח למועסקים
אליהו מרידור:
     הוועדה מבקשת מרשות האוכלוסין וההגירה, הנה גם את הגעת למסוע, את יכולה להודות שבשלושת הדיונים האחרונים אתם חצי צופים מהצד, בדרך כלל אתם המרכז, אבל זו תוצאה של הרבה-הרבה עבודה מקדימה, ואני מודה על שיתוף הפעולה שמתנהל, על פי רוב מאחורי הקלעים, מרשות האוכלוסין אני מבקש לשלוח מסמך מסודר לעבודה בדבר הזכויות והחובות של עובדת זרה בהריון שילדה בארץ, ועם אותו חיתוך של מה שביקשתי שאמרתם שתוכלו להפיק לי
אליהו מרידור:
     הוועדה מבקשת תשובה ממשרד העבודה לגבי יום המנוחה, מאוד מאוד חשוב לי, אני בטוח שאם ניגש בגישה פרגמטית אנחנו לכל הפחות נהיה בהיבט של זה נהנה וזה לא חסר, אנחנו נפעל בהתאם לתשובתכם ואני מקווה שאנחנו נעשה את זה תוך כדי שיתוף פעולה
אליהו מרידור:
     הוועדה תפעל לקדם שיח בין משרדי לקידום שיתוף הפעולה באכיפה מנהלית מול מעסקים ומול עובדים, בדגש על משרד העבודה ורשות האוכלוסין וההגירה, כמובן שאני זמין, אני מנהל את הוועדה המסורה, יועץ החקיקה שלי וכל שאר צוות לשכתי, אני שוב פעם מאוד מאוד מודה לכם, מאחל לבשורות טובות לעם ישראל, מדינת ישראל ולשוהים בה, הישיבה נעולה
אליהו מרידור:
בוקר טוב, שבוע מבורך, ברוכים הבאים
אליהו מרידור:
 מתנצלים על העיכוב
אליהו מרידור:
 תוצאה של עובדה שאני מנהל במקביל עוד דיון בוועדה אחרת שאני יושב ראש שלה היום
אליהו מרידור:
 בראשית דבריי אבקש לשלוח את ברכותיי לרפואה שלמה לראש ממשלתנו
אליהו מרידור:
      לענייני היום, אני שמח לפתוח את דיון הוועדה כדיון המשך בנושא כפל סמכויות להעסקת עובדים זרים בתחום הסיעוד
אליהו מרידור:
 באופן לא שגרתי אני החלטתי שאת הדיון הזה אני פותח עם מצגת שהכנתי, כדי למנוע סימני שאלה
אליהו מרידור:
 אני מודה שמאז הדיון הקודם ועוד מעט לפניו הצטברו אצלי הרבה יותר שאלות מתשובות
אליהו מרידור:
 אני לא ישן טוב עם השאלות ועם מסקנות הביניים, שהן עדיין לא מחקריות
אליהו מרידור:
 ומכיוון שהן עדיין בגדר שאלות וצורך בבדיקה, אני אשמח לקבל את ההתייחסות הרלוונטית
אליהו מרידור:
 אנחנו נעבור למצגת
אליהו מרידור:
      אני מקדם בברכה את הגעתו של חברי, חה"כ ולדימיר בליאק
אליהו מרידור:
 אני מעדכן אותך על דברי הפתיחה שלי
ולדימיר בליאק:
הופעתי הראשונה בוועדה שלך
אליהו מרידור:
אני מקווה ומשוכנע שהיא לא האחרונה
אליהו מרידור:
 אני מעדכן אותך בדברי הפתיחה שלי
אליהו מרידור:
 הדיון, כפי שאתה יודע, הוא דיון המשך בדבר נושא כפל סמכויות בהעסקת עובדים זרים בסיעוד ביתי
אליהו מרידור:
 אני הודעתי שבאופן חריג ושלא כנוהג כיושב ראש ועדה אני החלטתי לנהל את הדיון הזה באמצעות מצגת שהכנתי
אליהו מרידור:
 הסברתי מה עומד מאחורי כן
אליהו מרידור:
 מאז דיון הוועדה ועוד מעט לפני כן אני מוצא הרבה יותר שאלות מתשובות, הואיל ומדובר בנושאים רגישים שדעתי אינה נחה ממסקנות הביניים
אליהו מרידור:
 ואני מסייג ואני אומר שכרגע מדובר במסקנות ביניים שהן אינן מחקריות
אליהו מרידור:
 אבל כדי שנוכל להתייחס בכובד ראש וללמוד באמת אחר הנושאים וכשלים, ככל שהם קיימים, העדפתי להעלות את זה במצגת
ולדימיר בליאק:
אני רק רוצה להודות לך על הדיון ועל זה שאתה לא מרפה מהנושא הזה
ולדימיר בליאק:
אתה יודע, אנחנו לא מספיק עוסקים פה בבעיות היסוד של החברה הישראלית
ולדימיר בליאק:
 אבל זה אחד הנושאים וזה מאוד חשוב שאתה לא מוותר
אליהו מרידור:
 ואני מודה לך כאן בפני החברים והשותפים, שאתה שמעת את השיח וכמי שהשקיפות הציבורית וכל עניין מינהל תקין ונושא כספי, גם בהיותך רואה חשבון, כל כך קרובים לליבך, אני מודה לך שהרמת את הכפפה והזמנת את עצמך לכאן
אליהו מרידור:
 שאלת הרבה שאלות
אליהו מרידור:
 יש לי היום הרבה פחות תשובות מאשר שאלות
אליהו מרידור:
 אני שמח שאתה מוכן ללמוד איתי ביחד ולעזור לי להבין גם בנושאים כספיים כל מיני סכמות כספיות וגם חוזים
אליהו מרידור:
 ואני מעריך את זה מאוד שביום ראשון שהוא לא יום מליאה הטרחת את עצמך והגעת
אליהו מרידור:
 זה רק מסביר עד כמה שבאמת אתה רגיש לנושא
אליהו מרידור:
אוקיי, אנחנו מוכנים?      (הצגת מצגת)     אוקיי
אליהו מרידור:
 אז בדיון הקודם גילינו תופעה פסולה של חברות קשורות, של חברות סיעוד ולשכות פרטיות למרות האיסור
אליהו מרידור:
 כמו כן, כפילות סמכויות בביקורי בית למטופלים
אליהו מרידור:
 הכשרות עובדים זרים בתקציב עתק של מיליוני שקלים ללא בקרה
אליהו מרידור:
 במשך 15 שנים לא התפרסם מכרז חדש לשירותי סיעוד
אליהו מרידור:
 המוסד לביטוח לאומי קיבל כ-5,000 שאלות מגורמים היכולים להתמודד במכרז
אליהו מרידור:
 אני ביקשתי לאפיין את השאלות האם הן חוזרות על עצמן, כמה שאלות מכל מתמודד פוטנציאלי והאם נבחנה אפשרות להטיל סנקציות במידה ויתברר שהשאלות לצורך הטרלה ומריחת זמן
אליהו מרידור:
 אני אשמח לקבל גם כן את ההתייחסות הזאת
אליהו מרידור:
      אני רק מעדכן כאן לפרוטוקול שפניתי גם ליושב ראש איגוד חברות הסיעוד וגם כן במייל, חברי, חה"כ בליאק, לכל אחת מ-97 חברות הסיעוד והעמותות הרלוונטיות, לקבל מענה לשאלותיי
אליהו מרידור:
 תשובה עניינית אחת לא קיבלתי
אליהו מרידור:
 ואנחנו כאן, גברתי היועצת המשפטית
אליהו מרידור:
 אנחנו ננסה ללמוד את זה לא באמצעות חברות הסיעוד, אלא באמצעות מי שמפעיל את חברות הסיעוד והם זכיינים שלהם – המוסד לביטוח לאומי
אליהו מרידור:
      אנחנו נמצאים בשקף שמבטא את תמצות הבקשות מהדיון הקודם
אליהו מרידור:
 אגב, אני גם מעדכן שקיימתי ישיבת הכנה לדיון ההמשך עם מנכ"לית המוסד לביטוח לאומי וצוותה
אליהו מרידור:
 נמצאת כאן איתנו מנהלת האגף של סיעוד ביתי, הגב' נטלי גבאי
אליהו מרידור:
 נקדם את בואך בשמחה
אליהו מרידור:
 אז הבקשות הן דוחות ביקורת מהמוסד לביטוח לאומי על היקף ההכשרות של העובדים הזרים
אליהו מרידור:
 בדיקה מקיפה של מספר חברות הסיעוד שיש להן זיקה ישירה ללשכה פרטית
אליהו מרידור:
 מאזנים של שנים קודמות מחברות הסיעוד בגין ההוצאות על הדרכות עובדים זרים
אליהו מרידור:
 רשימה של כל חברות הסיעוד והמלכ"רים המעסיקים עובדים זרים
אליהו מרידור:
      על פי נתוני איגוד חברות הסיעוד ישנם כ-40,000 מטפלים ומטפלות זרים המועסקים על ידי חברות הסיעוד
אליהו מרידור:
 השקף מפנה אותנו לפירוט שהתקבל על ידי האיגוד עצמו
אליהו מרידור:
 על פי נתוני הביטוח הלאומי שנאמרו בוועדה ישנם כ-36,000 שמורכב מ-22,500 בהעסקה מלאה, שזה אומר 80%
אליהו מרידור:
 מלאה היא עד 80%
אליהו מרידור:
 ועוד 13,500 בהעסקה משולבת, מטפלים ומטפלות זרים המועסקים על ידי חברות הסיעוד
אליהו מרידור:
      על פי תלושי שכר לעובדים הזרים מדובר בכ-115 שעות בממוצע, ללא תוספות מיוחדות כמו קרן לשורדי שואה וביטוחים נוספים
אליהו מרידור:
 על פי נתונים מהוועדה הקודמת ממוצע של 112 שעות ממוצע חודשיות בהעסקת עובד זר על ידי חברת הסיעוד
אליהו מרידור:
 זה מופיע לנו גם כן בתלוש העסקה, כפי שאתם יכולים לראות
אליהו מרידור:
 זה השלב שבו אני מבקש להודות לצוות לשכתי ובראשם ליועץ החקיקה שלי עדן ולמנהלת הוועדה הגב' דיקלה, על כך שסייעו לי בהכנת המצגת וליכוד הנתונים
אליהו מרידור:
 אנחנו קיבצנו פה מגוון מאוד מאוד מצומצם של המון המון נוספים של עדויות ותלושים ונתונים שהצטברו
אליהו מרידור:
 לא רצינו להתיש אתכם בהרבה ניירת, הגעתי ישר לצנטרום
אליהו מרידור:
      אז על פי תחשיב ביטוח לאומי, משולם לחברות הסיעוד 2
אליהו מרידור:
84 ש"ח לשעה עבור נסיעות לכל עובד, ישראלי וזר
אליהו מרידור:
 זה המקום שבו אני מבהיר, חה"כ בליאק, חשוב שכל הנוכחים יהיו שותפים לעובדה היסטורית, שבזמנו כשנחתם המכרז לפני 15 שנים הוא נחתם להעסקת עובדים ישראלים בסיעוד ובאיזה שהם שיקולים שאני לא חושד בכשרותם, הוחלט להלביש עליהם את העסקת העובדים הזרים בסיעוד ביתי
אליהו מרידור:
 ידוע מ-day one שישנן הוצאות, ישנם סעיפים שהביטוח הלאומי מתקצב את חברות הסיעוד בהעסקת עובדים ישראלים בסיעוד ביתי
אליהו מרידור:
 אבל מ- day one מעולם לא התקיימו בהעסקת עובדים זרים בסיעוד ביתי ועדיין שולמו
אליהו מרידור:
 אז אנחנו לדוגמה נמצאים פה בסעיף שמוגדר נסיעות, על פי יחס של 80% העסקה מ-112 שעות ממוצע בחודש כפול 2
אליהו מרידור:
84 לעובד זר
אליהו מרידור:
 המכפלות הן מטורפות
אליהו מרידור:
 עוד מעט אנחנו נראה אותן
אליהו מרידור:
      כמו שמופיע לנו בשקף הנוכחי, הוא בא להסביר את הרציונל שמעולם הסעיף הזה לא מתקיים בעובדים זרים
אליהו מרידור:
 אף פעם לא, גם ברגע חתימת החוזה
אליהו מרידור:
 הואיל והעובד הזר גר במקום עבודתו
אליהו מרידור:
 משכך אין, ההוצאה הזאת לא התקיימה מעולם
אליהו מרידור:
 אנחנו גם רואים פה בהתייחסות של הביטוח הלאומי שתשלום הוצאות הנסיעה מתייחסים לעובדים ישראלים בלבד
אליהו מרידור:
 זאת אומרת, התייחסתם שיש החרגה, אבל בתשלום המועבר אין שום ביטוי לכך
אליהו מרידור:
 לפיכך אני עובר אתכם לשקף הבא
אליהו מרידור:
      אני קיצרתי לכם, אני אבקש רגע להעביר עוד שקף
אליהו מרידור:
 חה"כ בליאק, אנחנו נמצאים פה בנוסחה שמסבירה ש-2
אליהו מרידור:
84 שקלים לשעה כפול 112 שעות ממוצע בחודש
אליהו מרידור:
 אני מבהיר, ללא תוספת השעות הנוספות מגמלות נוספות
אליהו מרידור:
 כפול 12 חודשים בשנה ל-40,000 עובדים, אנחנו מדברים על 152,678,400 בשנה בערך נומינלי
ולדימיר בליאק:
כל העובדים הזרים מקבלים את זה?
אליהו מרידור:
כל העובדים הזרים בסיעוד הביתי לא מקבלים את זה
ולדימיר בליאק:
לא, כלומר, בעבורם שולם
אליהו מרידור:
המוסד לביטוח לאומי, בדיוק
אליהו מרידור:
 המוסד לביטוח לאומי משלם לחברות הסיעוד בגין הסעיף הזה, לאותם עובדים זרים, את היחס הזה, בערכים נומינליים אני מסביר
ולדימיר בליאק:
אבל בעצם הטענה שה-152 מיליון שקלים משולם על ידי המוסד לביטוח לאומי ולא מגיע לעובדים
אליהו מרידור:
 במשך 15 שנים
אליהו מרידור:
 152 מיליון, כן
אליהו מרידור:
 152,678,400 לשנה בערכים נומינליים
ולדימיר בליאק:
נשמע נהדר
אליהו מרידור:
15 שנים
אליהו מרידור:
 כן, כן, לכן הבהרתי בערכים נומינליים
ולדימיר בליאק:
רגע, במשך 15 שנה ה-2
ולדימיר בליאק:
84 לא השתנה?
אליהו מרידור:
לא, לא, זה כן השתנה, כי זה מתעדכן
אליהו מרידור:
 זה מתעדכן
אליהו מרידור:
 אבל אם אתה סופר הוצאה של המוסד לביטוח לאומי לפני 15 שנים, תצמיד לה ריבית, היא הרבה מעבר לאותו מידוד שעדכנו בעקבות תחשיב הוצאות הנסיעה שכאמור לא מתקיימות
ולדימיר בליאק:
ו-112 זה הממוצע?
אליהו מרידור:
זה הממוצע בחודש, רק מהביטוח הלאומי
אליהו מרידור:
 זאת אומרת, כפי שהראיתי קודם, ישנם זכאים שמקבלים קצבאות, כתוצאה מזה שהם שורדי שואה או שאר שעות נוספות
אליהו מרידור:
 אני מדבר כרגע רק על מה שמגיע בממוצע מהביטוח הלאומי
אליהו מרידור:
 אגב, בדיון הקודם, אין עוררין שמדובר בהיקפים האלה של השעות של המטפלים ומשכך של ההוצאה
אליהו מרידור:
 הנוסחה היא מאוד מאוד פשוטה, היא לא מורכבת
אליהו מרידור:
      אז קודם כל, אני מבקש לקבל את התייחסותכם לנתון הזה ונעבור הלאה
רועי קרת:
בוקר טוב אדוני יושב הראש
רועי קרת:
 עו"ד רועי קרת, אני היועץ המשפטי של המוסד לביטוח לאומי
רועי קרת:
 העברתי לעוזר שלך עדן גם שורה של החלטות שיפוטיות ופסקי דין בעניינים שנוגעים לרכיבים אחרים שכן דנו בהם
אליהו מרידור:
לא, אני מדבר על הרכיב הזה
רועי קרת:
וגם את כתב הטענות שנוגע לרכיב הזה, משום שעל הרכיב הזה אנחנו בהליך תלוי ועומד
רועי קרת:
 אז אני מתנצל, אני מראש אדבר בזהירות
רועי קרת:
 אמנם נציגי החברות לא פה, אבל אני מבטיח לאדוני שהם גם רואים את הדיון והם גם יוציאו את הפרוטוקול
אליהו מרידור:
אז כמו שאתה יודע, הם נמצאים בזום
אליהו מרידור:
 אבל כפי שיכולת להתרשם מהדיון הקודם הם שימשו כסנגורים נאמנים שלכם
רועי קרת:
לא הייתי בדיון הקודם
רועי קרת:
 אני יכול לומר לאדוני שאני רואה את החברות ואת עורכי הדין שלהן לא מעט בבתי משפט
רועי קרת:
 זה בסדר, אבל צריך לומר דברים שנראים ברורים מאליהם כאן אדוני הם לא תמיד ברורים מאליהם כשאנחנו מגיעים לרמת הוודאות המשפטית שבית המשפט דורש
רועי קרת:
      למשל בסוגיה הזאת, משום שבהליך שמתנהל, החברות המציאו תלושים שיש בהם הפרשות של דמי נסיעות, תלושים רבים מאוד של הפרשות של דמי נסיעות
רועי קרת:
 גם בשיעורים יותר גבוהים מהשיעור המינימלי שאנחנו חושבים שהחוק מחייב
רועי קרת:
 השאלה שבמחלוקת האם הם חייבים לשלם את התשלום הזה או שהם עושים - - -
אליהו מרידור:
 זאת לא המחלוקת, ממש לא
רועי קרת:
לא, לא, השאלה שבמחלוקת בהליך המשפטי
אליהו מרידור:
לא, גם לא
רועי קרת:
רגע
אליהו מרידור:
זה לא יכול להיות שם
רועי קרת:
אז אני אומר לאדוני
ולדימיר בליאק:
רגע, מה הטענה בעצם?
רועי קרת:
החברות טוענות לא מה שאדוני אומר
אליהו מרידור:
מה שהן טוענות אותי לא מעניין
אליהו מרידור:
 הם זכיינים שלכם, הם התמודדו במכרז
רועי קרת:
אבל הן מראות את זה
רועי קרת:
 אם מראים לי תלושים שבהם יש תשלום של 240 או 180 או 500 שקלים אז מבחינתי הן הראו שהן משלמות דמי נסיעה
דפנה פודור:
הן משלמות אבל על מנת להפחית את הזכויות הסוציאליות - - -
אליהו מרידור:
 לכן אני לא נמצא שם, זה עוד יותר חמור
רועי קרת:
אבל אדוני, אבל לכן אנחנו, זאת הסיבה שאנחנו בבית משפט
רועי קרת:
 זה גם מה שאנחנו חשבנו
רועי קרת:
 בית המשפט יצטרך להכריע בדיוק בטענה הזאת
רועי קרת:
 אבל זה לא, לא מה שהחברות אומרות
אליהו מרידור:
אדוני היועץ המשפטי, ברשותך אני שואל שאלה פשוטה
אליהו מרידור:
 המוסד לביטוח לאומי פרסם מכרז העסקת עובדים
אליהו מרידור:
 המכרז נועד להעסקת עובדים ישראלים
רועי קרת:
אני לא בטוח אדוני, משום שהיו עובדים זרים כבר אז
אליהו מרידור:
יחד עם זאת, המכרז שפורסם, שנחתם ב-2008 עסק אך ורק בהעסקת עובדים ישראלים, מה זאת אומרת?
רועי קרת:
גם עובדים זרים הם, לא, המכרז עסק, אדוני, בעובדים
אליהו מרידור:
בעובדים ישראלים
רועי קרת:
הוא לא עשה אבחנה
רועי קרת:
 הוא עסק בעובדים, הוא לא עשה אבחנה
רועי קרת:
 ולכן אפשר היה להחיל אותו על כל העובדים, גם על העובדים הזרים
רועי קרת:
 אגב, בהקשר של הנסיעות אני אומר לאדוני, כמו שאדוני הראה בתעריף שהוא הראה
רועי קרת:
 אנחנו לא משלמים את כל החופשי חודשי שזה מה שמשלמים בדרך כלל, אלא 80%
אליהו מרידור:
כי הם מועסקים אצלכם ב-80%
רועי קרת:
מה זאת אומרת? מה זה 'לא'?
רועי קרת:
אז אני אומר, התשלום של ה-80%
אליהו מרידור:
עובד זר, לצערי, אדוני, אתה יודע שבכל מקרה המטופל אמור להעסיק אותו גם אם הוא מעוניין להעסיק אותו באמצעות חברות הסיעוד ב-20%
מאיה בנדס:
אני רק חייבת לציין שבנוגע לתעריפים של הנסיעות כבר יש פסקי דין של תביעות ייצוגיות שהוגשו על ידי עובדים זרים נגד אותן חברות הסיעוד והם הוכרו כרכיבים פיקטיביים
מאיה בנדס:
 הם הוכרו שם
רועי קרת:
פסק הדין שיחידי שאני מכיר של עו"ד ספילבק בתובענה הייצוגית
רועי קרת:
 למיטב ידיעתי תלוי ועומד בירור
רועי קרת:
 אנחנו, אגב, הצטרפנו
מאיה בנדס:
אבל הוא הוכר בערכאה הראשונה כרכיב פיקטיבי
רועי קרת:
כן, אבל ערערו
מאיה בנדס:
בסדר, אבל עובדה
אליהו מרידור:
אני שואל אותך שאלה
אליהו מרידור:
 בסופו של יום אתה הגורם המשלם
רועי קרת:
רגע, אני רוצה להסביר
אליהו מרידור:
אז רק שנייה, על זה אתה תענה לי
רועי קרת:
אוקיי
אליהו מרידור:
אתה הגורם המשלם
אליהו מרידור:
 אתה משלם בגין הוצאה שאתה מכיר שמתקיימת
אליהו מרידור:
 אתה אמור למנות איזה שהוא רפרנט שיבקר, בהנחה שבאמת מתקיים ואתה רוצה לראות אם מתקיים כנדרש או כמשולם
אליהו מרידור:
 מדובר פה בסעיף שמ-day one לא מתקיים
אליהו מרידור:
 אני שואל אותך מה הסיבה שצעד אלמנטרי, החלטה מנהלית, לעצור את התשלום ושיידון הנושא בבית המשפט אחרי שאתה קודם כל עצרת את ההזרמה של הכסף?
רועי קרת:
אז השאלה אם משתלם או לא משתלם ומה משתלם כרגע בהליך תלוי ועומד בבית המשפט
רועי קרת:
 אנחנו, אגב, בצו מניעה
אליהו מרידור:
מתי הגשתם צו מניעה בעניין?
רועי קרת:
לא אנחנו הגשנו
אליהו מרידור:
מתי אתם הגשתם ובעקבות זה הוצא צו מניעה?
רועי קרת:
אנחנו הוצאנו חוזר, אני לא זוכר
רועי קרת:
 אבל אני יכול להגיד לאדוני שאחרי שהאגרת יצאה
רועי קרת:
 תכף יבדקו, את האגרות לא אני מוציא
רועי קרת:
 אחרי שהאגרת יצאה, האגרת שהתייחסה לנסיעות